قبرس معما سی گه بیر ییچیم یولی نینگ تاپیلیشی گه تیگیشلی باشله تیلگن مذاکره لر دوام ایتماقده. قبرس لیک ترک لرنینگ مذاکره چیسی قدرت اوز ارسای بیلن روم قسمی مذاکره چیسی اندریاس ماورویانس, مشترک بیر حکومت نینگ قوریلیشی بیلن علاقه لی توناون آره منطقه ده اوز ارا اوچره شدی. تورت ساعت دوام ایتگن اوشبو اوچره شو جریانی ده اوروپا بیرلیگی و اوتیش دوری سنگری موضوع لر و خودی منه شو موضوع لر توغری سیده گی طلب لر باره سیده بحث ایتیلدی. شوندای قلیب اوروپا بیرلیگی قرار لری نینگ آلینیشی و بیرلشگن قبرس نینگ قندای اشتراک ایته دیگن لیگی, اساسچی دولت لرنینگ قرار لرنینگ آلینیشی بوییچه قندای بیر رول گه ایگه بوله دیگن لیگی توغری سیده باش قاتریلدی. خودی منه شو اوچره شو جریانی ده قوریله دیگن مشترک دولت گه اوتیش دوری باره سیده هم بحث ایتیلدی. ترک تمانی, اقامت لر باره سیده هم بیر پیشنهاد نی مطرح ایتدی. اوز ارسای, "بیر اساسچی دولت دن کیلیب باشقه بیر اساسچی دولت ده یشیدیگن کیشی لرنینگ اقامت لری بوییچه بیر چیگره نینگ موجود بولیشی کیره ک" دییه قید ایتدی. بوندن کیینگی اوچره شو نینگ جولای آیی نینگ ۴ نچی کونیده بولیب اوته دیگن لیگی بلدریلدی. آره منطقه ده بولیب اوته دیگن اوشبو اوچره شو لر گه شمالی قبرس ترک جمهوریتی جمهوررئیسی درویش اراوغلی بیلن جنوبی قبرس روم قسمی نینگ رهبری نیکوس اناستاسیادیس هم اشتراک ایته دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
